নবীগঞ্জ প্রতিনিধি ॥ নবীগঞ্জে যৌথ ব্যবসার নামে প্রতারণা করে ৬ লাখ টাকা আত্মসাতের অভিযোগে শহরের ব্যবসায়ী ও ঠিকাদার আব্দুল মতিন খানকে গতকাল মঙ্গলবার বেলা আড়াইটায় তার নিজ বাসা থেকে গ্রেফতার করেছে নবীগঞ্জ থানা পুলিশ। জানা যায়, নবীগঞ্জ সদর ইউনিয়নের গুজাখাইর গ্রামের বাসিন্দা শহরের বিশিষ্ট ব্যবসায়ী আহমেদ পোলট্রি ফার্মের মালিক জাকির হোসেন বুলু গতকাল মঙ্গলবার একই উপজেলার বাউসা ইউনিয়নের পশ্চিম নাদামপুর গ্রামের বাসিন্দা শহরের ব্যবসায়ী ও ঠিকাদার মোজাহিদ খান ও তার ছোট ভাই মতিন খানের বিরুদ্ধে যৌথ ব্যবসার নামে প্রতারণা করে তার ও তার ভায়রা তাজুল ইসলাম গেদু মিয়ার কাছ থেকে ৬ লাখ টাকা নিয়ে আত্মসাতের অবিযোগ এনে মামলা দায়ের করেন। এর প্রেক্ষিতে নবীগঞ্জ থানায় এসআই আরিফ একদল পুলিশ নিয়ে নাদামপুরস্থ ...